εδοξεν τηι βουληι και τωι δημωι πραξικλης μνησικλεους ειπεν επειδη αρισταγορος ανηρ αγαθος ων διατελει περι τε το ιερον και τον δημον τον δηλιων τοις τε εντυγχανουσιν αυτωι τωμ πολιτων και κοινηι και ιδιαι χρειας παρεχεται εις α αν παρακαληται υπο δηλιων δεδοχθαι τηι βουληι και τωι δημωι ειναι αρισταγορον σωτηρισκου κυθηριον προξενον και ευεργετην του τε ιερου και δηλιων και αυτον και εκγονους και δεδοσθαι αυτοις εν δηλωι παντα οσα και τοις αλλοις προξενοις και ευεργεταις του τε ιερου και δηλιων δεδοσθαι δε αυτοις και προσοδον προς τημ βουλην και τον δημον πρωτοις μετα τα ιερα αναγραψαι δε τοδε το ψηφισμα τημ μεν βουλην εις το βουλευτηριον τους δε ιεροποιους εις το ιερον.
Delos — mid-3rd c. BC
 mid-3rd c. BC